Lilita Bērziņa

Lilita Bērziņa (īstajā vārdā Lilija Priede-Bērziņa dzimusi  Rīgā, mirusi  Rīgā) bija latviešu aktrise.

 Dzīvesgājums 
Dzimusi 1903. gadā kā Lilija Bērziņa Grīziņkalna apkaimē Rīgā, mūrnieka Dāvja Bērziņa un viņa sievas šuvējas Zelmas ģimenē. Mācījās Rīgas 3. vidusskolā un Jaunatnes savienības dramatiskajos kursos.
No 1922. gada darbojās Dailes teātrī, pieņemot skatuves vārdu "Lilita". Kinodebija 1922. gadā Pjotra Čardiņina filmā "Psihe" (nav saglabājusies) un Emīlijas Laivenieks lomā filmā "Vilkiem mests laupījums". 1930. gadā tēloja Laimdotas un Mirdzas Saulītes lomas Aleksandra Rusteiķa filmā "Lāčplēsis". 1928. gadā apprecējās ar Dailes teātra aktieri Jāni Priedi, 1932. gadā viņai piedzima meita Lolita. 1930. gadu beigās Lilita Bērziņa dēvēta par Dailes teātra pirmo aktrisi. Vācu okupācijas laikā tēloja klasiskas lomas — Mariju Stjuarti (1943) un Džuljetu (1943).

Pēc Otrā pasaules kara Dailes teātrī tēloja Spīdolu Raiņa "Uguns un nakts" izrādē (1947), kā arī Annas Kareņinas (1949), Mašas (Čehova "Trīs māsas", 1951), Ļubovas Jarovajas (1952) un citas lomas.
Līdztekus darbojās kā Latvijas PSR Augstākās padomes deputāte trijos sasaukumos, četrus gadus viņa bija Latvijas Teātra biedrības priekšsēdētāja.1903. gada 17. jūlijā dzimusi izcilā latviešu aktrise Lilita Bērziņa

Mirusi 1983. gadā, apbedīta Rīgas Meža kapos.

Lilitas Bērziņas vārdā nosaukta balva, kuru kopš 1987. gada piešķir Latvijas aktrisēm par izcili spilgtu aktierdarbu iepriekšējās sezonas laikā.

 Nozīmīgākās lomas teātrī 

 Asnate — Jāņa Raiņa — "Jāzeps un viņa brāļi" (1933)
 Dezdemona — Viljama Šekspīra — "Otello" (1937)
 Džuljeta — Viljama Šekspīra — "Romeo un Džuljeta" (1943)
 Spīdola — Jāņa Raiņa — "Uguns un nakts" (1947)
 titulloma — Ļeva Tolstoja — "Anna Kareņina" (1949)
 Maša — Antona Čehova — "Trīs māsas" (1951)
 titulloma — Frīdriha Šillera — "Marija Stjuarte" (1956)
 Ģertrūde — Viljama Šekspīra — "Hamlets" (1959)
 Tatjana Berežkova — Ivana Gončarova — "Krauja" (1982)

 Filmogrāfija 
Slavenākā kinoloma ir Mirta Saknīte Rīgas Kinostudijas filmā "Limuzīns Jāņu nakts krāsā" (1981). Šo filmu Latvijas skatītāji 1995. gadā atzina par visu laiku labāko latviešu filmu.http://ifdb.lv/f1145  ,Limuzīns Jāņu nakts krāsā
 "Psihe", 1922 — Ilga
 "Vilkiem mests laupījums", 1922 — Emīlija Laivenieks
 "Lāčplēsis", 1930 — Laimdota/Mirdza Saulīte
 "Salna pavasarī", 1955 — Eda
 "Nauris", 1957 — Zīle
 "Mērnieku laiki", 1968 — radiniece
 "Mans draugs — nenopietns cilvēks", 1975 — Andersone
 "Vīrietis labākajos gados", 1977 — Vilde-Mežniece
 "Tāpēc, ka es esmu Aivars Līdaks", 1978 — epizodē
 "Teātris", 1978 — Džūlijas māte
 "Nepabeigtās vakariņas", 1979 — Grengrena kundze
 "Tās dullās Paulīnes dēļ", 1979 — Paulīne
 "Limuzīns Jāņu nakts krāsā", 1981 — Mirta Saknīte
 "Aizmirstās lietas", 1982 — Lilita

 Apbalvojumi un pagodinājumi 
 Kultūras fonda prēmija par Žannas d’Arkas tēlojumu (1939)  
 Latvijas PSR Nopelniem bagātā skatuves māksliniece (1945)
 Latvijas PSR Tautas skatuves māksliniece (1947) 
 PSRS Tautas skatuves māksliniece (1956)

 Atsauces 

 Ārējās saites 
 Sirsnīgā un nepieejamā Lilita Bērziņa www.diena.lv
 Lilita Bērziņa filmas.lv

Kategorija:1903. gadā dzimušie
Kategorija:1983. gadā mirušie
Kategorija:Latviešu kinoaktieri
Kategorija:Latviešu teātra aktieri
Kategorija:Latvijas kinoaktieri
Kategorija:Latvijas teātra aktieri
Kategorija:Dailes teātra aktieri
Kategorija:LKP CK locekļi
Kategorija:Sociālistiskā Darba varoņi
Kategorija:Ar Ļeņina ordeni apbalvotie
Kategorija:Rīgas Meža kapos apbedītie
Kategorija:Latvijas PSR Nopelniem bagātie skatuves mākslinieki
Kategorija:Latvijas PSR Tautas skatuves mākslinieki
Kategorija:PSRS Tautas skatuves mākslinieki
Kategorija:Staļina prēmijas laureāti
Kategorija:Ar Darba Sarkanā Karoga ordeni apbalvotie
Kategorija:Rīgā dzimušie